Emanuel Moravec

pisi|Emanuel Moravec esinemas 1943. aastal
Emanuel Moravec (17. aprill 1893 Praha – 5. mai 1945 Praha) oli Tšehhoslovakkia sõjaväelane ja poliitik.

1914. aastal kutsuti Moravec sõjaväeteenistusse ja ta võttis Austria-Ungari armee koosseisus osa Esimesest maailmasõjast. Ta andis ennast 1915. aastal Idarindel Vene vägede kätte vangi ja liitus Tšehhoslovakkia Leegioniga. 

1920. aastal pöördus Emanuel Moravec Tšehhoslovakkiasse tagasi. Ta lõpetas sõjakooli ja 1924. aastal sai ta Tšehhoslovakkia armee luureosakonna juhatajaks, 1931. aastast alates oli ta sõjakooli õppejõud. 

Müncheni kokkuleppe ja Tšehhoslovakkia okupeerimise järel pettus Emil Moravec lääneriikides ja temast sai natsionaalsotsialismi ja Hitleri pooldaja. 1939. aasta augustis algasid Moraveci propagandistlikud saksameelsed raadioesinemised.Chris Johnstone. Emanuel Moravec – the face of Czech collaboration with the Nazis Czech Radio

19. jaanuarist 1942 kuni 5. maini 1945 oli Emil Moravec Böömi- ja Määrimaa Riigiprotektoraadi haridus- ja propagandaminister. Ta lõpetas elu enesetapuga.Emanuel Moravec: Kolaborant (životopis) ŽivotopisyOnline.cz

Ministrina ajal Moravec Saksa võimudele sobivat poliitikat. Koolide õppeaega lühendati, toimus kooliõpetuse germaniseerimine, ajaloo õpetamisest loobuti täielikult, erakoolid suleti. Samuti ei avatud uuesti ülikoole, mis olid 1939. aastal kolmeks aastaks suletud.Emanuel Moravec (1893–1945) : Tschechischer Quisling im "Protektorat Böhmen und Mähren" Zukunft braucht Erinnerung

Viited

Kategooria:Tšehhoslovakkia sõjaväelased
Kategooria:Tšehhoslovakkia poliitikud
Kategooria:Sündinud 1893
Kategooria:Surnud 1945